ร้านลำปาวกุ้งเผา สาขา 2 เพิ่งเปิดได้แค่ 4-5 วันเองค่ะ เจ้าของร้านบอกสาขาแรกอยู่อำนาจเจริญเป็นร้านของลุง ส่วนสาขา 2 หลานขอมาเปิดมั่ง 

ร้านก้อดูเรียบๆ นะคะ เปิดไฟมาก้อโอค่ะ ตอนไม่เปิดนี่สงัดมากๆ กุ้งขนาดเล็กราคา 380฿ ต่อกก. ขนาดกลาง 420฿ เค้าบอกว่ากุ้ง 1kg. จะแบ่งทำเป็นกับข้าว 2 อย่างก้อได้ เออ... ก้อเข้าท่าดีค่ะ เลยสั่งไซส์กลาง 1kg. เอามาเผาครึ่งนึง อีกครึ่งทำต้มยำกุ้ง แล้วก้อสั่งหมึกผัดไข่เค็มอีกอย่างค่ะ

- ต้มยำกุ้งน้ำข้น ทำออกมาได้ดี อร่อย แซ่บ
- กุ้งเผา เผาได้แห้งไปนิด แต่น้ำจิ้มซีฟู้ดใช้ได้ค่ะ
- หมึกผัดไข่เค็ม อันนี้เค้าน่าจะตัดเอาตัวไข่ขาวที่เค็มมากออกค่ะ หมึกในจานให้มาเยอะพอควร

ตอนแรกก้อยังคิดอยู่ว่าเอากุ้ง 1kg. มาแบ่งทำกับข้าวเค้าจะคิดค่าทำยังไง ปรากฏบิลออกมาน่ารักมากค่ะ เค้าคิดราคา 450฿ เท่านั้น เท่ากับว่าบวกเพิ่มแค่ 30฿ จากราคาค่าเผากุ้งที่ 1kg. แบบนี้มาอุดหนุนอีกแน่นอน ร้านค้าที่มีหลักการแบบนี้ น่าสนับสนุนค่ะ